**TISZAVASVÁRI VÁROS POLGÁRMESTERÉNEK**

**25/2020. (XI.11.)**

**önkormányzati rendelete**

**A nyilvános helyen és közterületen történő kötelező maszkviselés szabályairól**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljáró Tiszavasvári Város Polgármestere, a veszélyhelyzet idején alkalmazandó védelmi intézkedések második üteméről szóló 484/2020. (XI.10.) Korm. rendelet 27. § a) pontjában kapott felhatalmazás alapján a következőket rendeli el:

1.§ Tiszavasvári belterületén az alábbi közterületeken a hatodik életévét be nem töltött kiskorú kivételével az intézménybe érkező személy köteles orvosi maszkot, munkavédelmi maszkot, vagy textil vagy más anyagból készült maszkot olyan módon viselni, hogy az az orrot és szájat folyamatosan elfedje:

1. a bölcsődei ellátást biztosító közintézmény valamennyi, az intézmény megközelítését szolgáló bejárata előtti közterületen az intézmény közkerítésének teljes hosszában az úttestig, az intézménybe történő érkezéskor és távozáskor;
2. az óvodai ellátást biztosító közintézmény valamennyi, az intézmény megközelítését szolgáló bejárata előtti közterületen az intézmény közkerítésének teljes hosszában az úttestig, az intézménybe történő érkezéskor és távozáskor;
3. az általános iskolai oktatást biztosító közintézmény valamennyi, az intézmény megközelítését szolgáló bejárata előtti közterületen az intézmény közkerítésének teljes hosszában az úttestig, az intézménybe történő érkezéskor és távozáskor;
4. művészeti oktatást biztosító közintézmény az intézmény megközelítését szolgáló bejárata előtti közterületen az intézmény közkerítésének teljes hosszában az úttestig, az intézménybe történő érkezéskor és távozáskor.

2.§ A hatodik életévét be nem töltött kiskorú kivételével mindenki köteles orvosi maszkot, munkavédelmi maszkot, vagy textil vagy más anyagból készült maszkot olyan módon viselni, hogy az az orrot és szájat folyamatosan elfedje

1. a piacon, és
2. a piaccal közvetlenül határos, a parkolás biztosítását szolgáló közterületen.

3.§ (1) E rendelet 2020. november 12. napján lép hatályba.

(2) E rendelet a koronavírus-világjárvány második hulláma elleni védekezésről szóló 2020. évi CIX. törvény megszűnésével hatályát veszti.

Tiszavasvári, 2020. november 11.

 **Szőke Zoltán Dr. Kórik Zsuzsanna**

**polgármester jegyző**

A rendelet kihirdetve: 2020. november 11.

 **Dr. Kórik Zsuzsanna**

 **jegyző**

**A nyilvános helyen és közterületen történő kötelező maszkviselés szabályairól szóló 25/2020. (XI.11.) önk. rendelet indokolása**

**ÁLTALÁNOS INDOKOLÁS**

A Kormány 484/2020. (XI.10.) Korm. rendeletében meghatározta a veszélyhelyzet idején alkalmazandó intézkedések második ütemének szabályait. Ebben felhatalmazást adott a 10000 főnél nagyobb település polgármesterének, hogy a település egyes közterületein és nyilvános helyein kötelező maszkhasználatot írjon elő.

**RÉSZLETES INDOKOLÁS**

1. **§**

Tiszavasvári belterületén az alábbi közterületeken - a hatodik életévet be nem töltött kiskorú kivételével - az intézménybe érkező személy köteles orvosi maszkot, munkavédelmi maszkot, vagy textil vagy más anyagból készült maszkot olyan módon viselni, hogy az az orrot és szájat folyamatosan elfedje:

a Tiszavasvári Bölcsőde valamennyi, az intézmény megközelítését szolgáló bejárata előtti közterületen az intézmény közkerítésének teljes hosszában az úttestig, az intézménybe történő érkezéskor és távozáskor;

a Tiszavasvári Egyesített Óvodai Intézmény minden tagóvodájában valamennyi, az intézmények megközelítését szolgáló bejáratai előtti közterületen, az intézmények közkerítéseinek teljes hosszában az úttestig, az intézményekbe történő érkezéskor és távozáskor;

a Tiszavasvári Kabay János Általános Iskola minden telephelyén, az intézmények megközelítését szolgáló bejáratai előtti közterületen, az intézmények közkerítéseinek teljes hosszában az úttestig, az intézményekbe történő érkezéskor és távozáskor;

**a Magiszter  Óvoda, Általános Iskola, Középiskola és AMI Tiszavasvári Tagintézménye** valamennyi, az intézmény megközelítését szolgáló bejárata előtti közterületen, az intézmény közkerítésének teljes hosszában az úttestig, az intézménybe történő érkezéskor és távozáskor;

a Hankó László Zeneiskola megközelítését szolgáló bejárata előtti közterületen, az intézmény közkerítésének teljes hosszában az úttestig, az intézménybe történő érkezéskor és távozáskor

1. **§**

A Tiszavasvári Városi Piac területén és a közvetlenül határos parkolóban - a hatodik életévét be nem töltött kiskorú kivételével - mindenki köteles orvosi maszkot, munkavédelmi maszkot, vagy textil vagy más anyagból készült maszkot olyan módon viselni, hogy az az orrot és szájat folyamatosan elfedje

**3.§**

A rendelet hatálybalépését szabályozza.